altay_sooktor
Как сообщает http://altai.kurultai.ru/ 25 июня 2011 года в с.Шебалино состоялся Курултай сӧӧка Иркит. 

В. Кудирмеков иркиттердиҥ јайзаҥына тудулган

Кичӱ изӱ айдыҥ 25-чи кӱнинде Шабалинде алдында калада ДК-да ӧткӧн иркиттердиҥ Курултайыныҥ јӧби аайынча "Алтайдыҥ Чолмонында" јарлалган кӱнде иркиттердиҥ чыгартулу улузыныҥ бойыныҥ јайзаҥын тудар јууны ӧтти. Бу јуунды јайрадар амадулу ба, эмезе нени сананган, кезик сайыт иркиттер иркит карындаштарын тӧгӱндеп, иркиттер бу кӱн јуулбас деп улус ортозында куучындаган эмтир. Кезик јуунга келген улус оныҥ учун ойто кайра јангылай берген. Ондый да болзо иркиттер јуулып, иркиттердиҥ јайзаҥы А. Сельбиков бу иштеҥ оны јайымдазын, бу јуунда кемди јайзаҥ эдип тудар, оныла кожо иштеерге беленин угусты. Бастыра улустыҥ бир кӱӱнле адаган Василий Кудирмеков ачык ӱнберишле иркиттердиҥ јайзаҥына тудулды. Јуулган улус эмди келер иркиттердиҥ Курултайын элбеде јарлап, керектӱ кеминде, кӧп улус јууп ӧткӱрерин айттылар. Бу јуунда тонжаандардыҥ ла кергилдердиҥ јайзаҥдары П. Мендешев ле К. Кергилов, Эл Башчы У. Князев турушкылап, сӧс айттылар.